**N A T J E Č A J**

**za skladbe koje će biti izvedene na**

**26. VEČERIMA DALMATINSKE ŠANSONE - ŠIBENIK 2023.**

**Prijava skladbe za VEČER DALMATINSKE ŠANSONE / VEČER NOVIH SKLADBI**
**subota, 19. kolovoza. 2023.**

**I**

Za dvadeset (20) skladbi koje se moraju temeljiti na izvorištima dalmatinske šansone s

posebnom pozornošću na kvalitetu stihova te raznolikosti u glazbenom pogledu

koristeći slobodnije glazbene oblike pop, rock ili jazzy izričaja temeljenih na baštini

dalmatinske melodike.

**II**

Autor je dužan dostaviti organizatoru prijavu na Natječaj koja mora obavezno

sadržavati:

a) naziv skladbe, ime i prezime izvođača, ime i prezime autora glazbe, teksta i aranžmana sa točnim adresama.

Kvalitetno izrađenu oglednu snimku skladbe na CD-u (dva primjerka) po mogućnosti kakvom je zamišlja za izvođenje, te dva primjerka teksta.

Autori mogu slati i one snimljene skladbe koje su objavljene na albumu u 2022. godini, uz uvjet da snimljena skladba nije objavljena kao službeni singl.

Trajanje skladbe ne smije biti dulje od 3,30 min, uz jedino dozvoljeno

prekoračenje uz suglasnost Organizatora.

**III**

Za skladbe poslane na Natječaj autori jamče

originalnost prijavljenih djela. U slučaju bilo kakvih sudskih sporova po ovom pitanju,

svu odgovornost snose autori i izvođači. Autori i izvođači nemaju pravo naknadnog povlačenja prijavljenih

skladbi. Skladbe koje ne budu prihvaćene ne vraćaju se autorima.

**IV**

Autori odabranih skladbi za izvedbu dužni su prihvatiti sugestije u glazbi i stihovima

ako to Organizator iz bilo kojeg opravdanog razloga bude zahtijevao.

**V**

Autori odabranih skladbi obvezuju se u roku od 20 dana od dana objavljivanja rezultata

natječaja, potpisati s organizatorom izdavački ugovor.

**VI**

Autori skladbi odabranih za izvedbu prihvaćaju sve njegove uvjete i prenose pravo na

Organizatora da odabrane skladbe izvede, tiska, i prenese preko radija i televizije, te

da ih snimi na nosače zvuka i slike, odnosno da svaka ili neka prava prenese na

treću osobu. Sva ostala prava autor pridržava za sebe.

**VII**

Rok predaje skladbi je 30. travnja 2023.godine na adresu:

**Šibenik koncert,**

**Rogoznička 2, 22000 Šibenik, s naznakom Večeri dalmatinske šansone.**

**VIII**

Večer dalmatinske šansone Šibenik 2023. održati će se 19. kolovoza, na Trgu
Republike Hrvatske u Šibeniku ( festivalska ljetna pozornica ) uz festivalski orkestar i pjevanje uživo.

Za sve dodatne informacije kontaktirajte nas na e-mail:

info@sansona-sibenik.com

U Šibeniku, 20. ožujka 2023.